แผลเย็บฉีกควรทำอย่างไร
สวัสดีค่ะ ในที่นี้น่าจะหมายถึงแผลเย็บที่บริเวณปากช่องคลอดหลังการคลอดบุตรซึ่งแผลเย็บที่ปากช่องคลอดหลังมีการคลอดธรรมชาติอาจใช้เวลาประมาณ 2-4 อาทิตย์กว่าจะสมานกันดี โดยการมีแผลฉีกขาดให้เห็นชัดเจน มีเลือดไหลจากแผล ปวด บวมบริเวณดังกล่าวมาก ให้รีบกลับไปพบแพทย์เพื่อทำการตรวจดู และอาจจะต้องเย็บซ่อมแซม ร่วมกับได้รับยาฆ่าเชื้อ หากแผลมีลักษณะคล้ายจะติดเชื้อร่วมด้วยเบื้องต้น งดการมีเพศสัมพันธ์ ใช้น้ำเปล่าสะอาดล้างเบาๆแค่ภายนอก ไม่ถูหรือแกะเกาบริเวณดังกล่าวเพื่อป้องกันการติดเชื้อแบคทีเรียซ้ำซ้อน กินยาแก้ปวดเพื่อบรรเทาอาการได้